Diari Oficial de la Generalitat Valenciana


Sumari del DOGV 5024, del 09-06-2005 (2005/6453)

CONVOCATÒRIA 77/2005, de 27 de maig de 2005, de la Direcció General d'Administració Autonòmica, per la qual s'anuncien, per a la seua provisió pel sistema de lliure designació, dos llocs de treball de naturalesa funcionarial, a la Conselleria d'Infraestuctures i Transport.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5024

Data del DOGV
:   09-06-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/6453


Data del document
:   27-05-2005

Organisme emissor
:   Conselleria de Justícia i Administracions Públiques

Tipus de document
:   Convocatòria

Descriptors 

:   * concurs administratiu
    * professió administrativa
    * professió jurídica
    * administració regional

CONVOCATÒRIA 77/2005, de 27 de maig de 2005, de la Direcció General d'Administració Autonòmica, per la qual s'anuncien, per a la seua provisió pel sistema de lliure designació, dos llocs de treball de naturalesa funcionarial, a la Conselleria d'Infraestuctures i Transport. [2005/X6453]
  
Vist que hi ha dos llocs de treball vacants, a la Conselleria d'Infraestructures i Transport, la provisió dels quals s'ha d'efectuar pel sistema de lliure designació, d'acord amb el que disposen la Llei de la Funció Pública Valenciana i el Decret 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal Comprés en l'Àmbit d'Aplicació de la Llei de la Funció Pública Valenciana, i fent ús de les competències que legalment tinc conferides, aquesta Direcció General resol:
  
Convocar, per a la seua provisió, els llocs de treball que es relacionen en la base tercera d'aquesta resolució, d'acord amb les bases següents:
  
Primera. Participants
  
Lloc núm. 19.330
  
Podran participar en aquesta Convocatòria els funcionaris de carrera de l'administració del Consell de la Generalitat Valenciana i d'altres administracions públiques, del mateix grup i sector del lloc que es convoca, que reunisquen els requisits i condicions d'aquest, d'acord amb la seua respectiva classificació, llevat del personal docent i investigador, sanitari, de correus i telecomunicacions.
  
Lloc núm. 19.423
  
Podran participar en aquesta Convocatòria els funcionaris de carrera de l'administració del Consell de la Generalitat Valenciana o de les corporacions locals de la Comunitat Valenciana, seleccionats pel sistema previst per l'article 10.1 del Text Refós de la Generalitat Valenciana, del mateix grup i sector del lloc que es convoca, que reunisquen els requisits i condicions d'aquest, d'acord amb la seua respectiva classificació.
  
Segona. Presentació de sol·licituds
  
Les sol·licituds, adaptades al model que es publica en l'annex I, hauran de presentar-se en el termini de 20 dies hàbils, comptadors des de l'endemà de la publicació d'aquesta Convocatòria en el DOGV. El que podrà fer-se al Registre General de la Conselleria d'Infraestructures i Transport, carrer Historiador Chabàs, 2, 46896 València, als serveis centrals i territorials de les distintes conselleries o a les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A la sol·licitud s'adjuntarà fotocòpia del DNI del sol·licitant, curriculum vitae i documentació justificativa dels mèrits al·legats. Si l'esmentada documentació ja consta al Registre de Personal de la Generalitat Valenciana, només caldrà citar-la en la sol·licitud, sense aportar els documents corresponents.
  
Els participants que sol·liciten diversos llocs inclosos en la mateixa Convocatòria, hauran de presentar una instància per a cadascun d'aquests, i hauran d'indicar-hi l'ordre de preferència. No caldrà presentar la documentació en totes les sol·licituds, sinó només en aquella el lloc de la qual sol·licite en primer lloc.
  
Tercera. Llocs que es poden sol·licitar:
  
1. Lloc de treball núm. 19055: director coordinador edificis Prop València.
  
Conselleria/organisme: Infraestructures i Transport.
  
Centre de destinació: DG de Telecomunicacions i Investigació.
  
Localitat lloc: València.
  
Naturalesa: funcionarial.
  
Sector: indistint (G/E)
  
Requisits: grup A.
  
Complement de destinació: nivell 26.
  
Complement específic: E047.
  
Forma de provisió: lliure designació. Obert a altres administracions públiques.
  
Funcions: atendre els assumptes relatius a personal, contractació i gestió econòmica administrativa; canalitzar la informació i les demandes als departaments responsables de la seua tramitació i resolució. Assegurar el funcionament correcte de l'oficina, tant en l'atenció al ciutadà com en el funcionament dels equips i instal·lacions. Coordinar, amb els responsables dels departaments ocupants de l'edifici, les qüestions comunes i elevar-les a l'òrgan de resolució corresponent. Avaluar els temps de resolució dels procediments que es gestionen a l'oficina i procurar la seua reducció gradual. Consolidar la informació del Sistema de Gestió d'Esperes. Promoure la implantació d'iniciatives de modernització, registre únic, seguiment i gestió d'expedients, normalització i transmissió electrònica de documents, dinamització dels grups de qualitat. Realitzar el seguiment del funcionament de les oficines PROP situades a la ciutat de València, mitjançant l'establiment de mecanismes de coordinació amb els directors de cada un dels centres.
  
2. Lloc de treball núm. 19.423: tècnic assessor matèria Jurídica Administrativa.
  
Conselleria/organisme: Infraestructures i Transport.
  
Centre de destinació: DG de Telecomunicacions i Investigació.
  
Localitat lloc: València.
  
Naturalesa: funcionarial.
  
Sector: general.
  
Requisits: grup A. Llicenciat /ada en Dret.
  
Complement de destinació: nivell 28.
  
Complement específic: E050.
  
Forma de provisió: lliure designació.
  
Funcions: portar a terme la recerca i l'estudi de normativa. Elaborar el suport jurídic sobre les alternatives de millora en la gestió dels serveis públics i en el projectes de privatització del sector públic empresarial. Emetre proposta i informes sobre aquestes matèries. Avaluar les condicions de contractació administrativa.
  
Quarta. Comissió d'Avaluació
  
La Comissió d'Avaluació de la present Convocatòria estarà integrada per:
  
Titulars:
  
Presidenta: Amparo Mora Martí, cap de l'Àrea de Teleadministració i Infraestructures i Serveis Corporatius d'Atenció al Ciutadà, de la Conselleria d'Infraestructures i Transport.
  
Vocals:
  
- Josep Maria García Barrio, tècnic assessor en matèria de telecomunicacions i modernització, Conselleria d'Infraestructures i Transport.
  
- Raquel Salvador Lizondo, cap del Servei de Personal, de la Conselleria d'Infraestructures I Transport.
  
- Teresa Jover Devesa, representant de la Direcció General d'Administració Autonòmica.
  
- Carmen García Galdón, representant de la Direcció General d'Administració Autonòmica.
  
- Un representant del sindicat CCOO.
  
- Un representant del sindicat UGT.
  
- Un representant del sindicat IGEVA
  
- Un representant del sindicat CSIF.
  
- Un representant del sindicat STAPV-IV.
  
Vocal secretària: Pilar Cardona Prósper, representant de la Direcció General d'Administració Autonòmica.
  
Suplents:
  
President: Juan Antonio Sastre Doménech, cap de l'Àrea d'Infraestructures i Telecomunicacions, Conselleria d'Infraestructures I Transport.
  
Vocals:
  
- Myriam Eibar de la Encina, cap de l'Àrea de Desenvolupament i Coordinació de les Tecnologies de la Informació, de la Conselleria d'Infraestructures i Transport.
  
- José Antonio Martínez Fernández, cap de la Secció de Personal, de la Conselleria d'Infraestructures i Transport.
  
- Estrella García Ferrer, representant de la Direcció General d'Administració Autonòmica.
  
- Ana Masiá Llorca, representant de la Direcció General d'Administració Autonòmica.
  
- Un representant del sindicat CCOO.
  
- Un representant del sindicat UGT.
  
- Un representant del sindicat IGEVA.
  
- Un representant del sindicat CSIF.
  
- Un representant del sindicat STAPV-IV.
  
Vocal secretari: Luis Blasco Chirivella, representant de la Direcció General d'Administració Autonòmica.
  
El funcionament de la Comissió d'Avaluació s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.
  
Cinquena. Adjudicació de destinacions
  
Per a l'adjudicació del lloc, la Comissió d'Avaluació podrà tindre en compte els mèrits que figuren en la corresponent resolució de classificació.
  
La Comissió d'Avaluació, immediatament abans de redactar la proposta de resolució, la posarà de manifest a les persones interessades al tauler d'anuncis dels serveis centrals de València i als dels territorials de Castelló, Alacant i València, de la Conselleria d'Infraestructures i Transport.
  
Les persones interessades podran, en un termini de 10 dies hàbils, al·legar i justificar el que estimen pertinent davant de la Comissió d'Avaluació de la Convocatòria. Una vegada redactada per la Comissió la proposta de resolució, amb les al·legacions i justificacions presentades, tant les estimades com les desestimades, seran elevades a la conselleria corresponent la qual, a la vista d'aquestes, dictarà la resolució que hi escaiga i la trametrà a la Direcció General d'Administració Autonòmica per a la seua publicació.
  
Sisena. Resolució del concurs
  
Aquesta Convocatòria es resoldrà en un termini no superior a 3 mesos, comptadors des de l'endemà de la data d'acabament del termini de presentació d'instàncies.
  
En la resolució d'aquesta Convocatòria s'indicarà, expressament, la data de començament dels terminis de cessament i presa de possessió.
  
Setena. Recursos
  
La present Resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant l'òrgan que l'ha dictada, en el termini d'un mes, comptador des de l'endemà de la publicació. Alternativament, si no es recorre en reposició, pot interposar-se recurs contenciós administratiu davant el Jutjat Contenciós Administratiu de la ciutat de València en el termini de dos mesos, comptadors des de l'endemà de la publicació de la present resolució.
  
València, 27 de maig de 2005.- El director general d'Administració Autonòmica: Miguel Antonio Crespo Marzal.
  
ANNEX I
  
Model d'instància
  
Núm. convocatòria: ... Núm. lloc: ...
  
Conselleria: ...
  
Ordre de preferència
  
Cognoms: ...
  
Nom: ... DNI/NRP: ...
  
Adreça oficial: ...
  
Telèfon oficial: ... Fax més pròxim: ...
  
Adreça particular: ...
  
Relació professional amb la Generalitat Valenciana: ...
  
Núm. lloc actual: ... Conselleria: ...
  
Relació professional amb altres administracions públiques: ...
  
Destinació actual: ...
  
Cos/escala a què pertany: ...
  
Llista de documents que presenta: (assenyaleu amb una x)
  
 1. Fotocòpia del document nacional d'identitat.
  
 2. Currículum.
  
 3. Certificacions relatives a:
  
 3.1. Antiguitat.
  
 3.2. Titulacions.
  
 3.3. Grau personal.
  
 3.4. Treball realitzat
  
 3.5. Cursos de formació i perfeccionament.
  
 3.6. Coneixements de valencià.
  
 3.7. Coneixements d'idiomes comunitaris.
  
 4. Altres certificats.
  
València, ... d ... de 2005
  
Signatura
  
DIRECTOR GENERAL D'ADMINISTRACIÓ AUTONÒMICA